ຊາວກະຫລ່ຽງທີ່ຫລົບໜີ ໄປໄທ ຫລັງຈາກການເລືອກຕັ້ງ ໃນມຽນມາ ບໍ່ໄດ້ຮັບ ການຊ່ວຍເຫລືອ
ທາງການໄທບໍ່ຖືວ່າ ຊາວກະຫລ່ຽງເຫລົ່ານີ້ ເປັນອົບພະຍົບ ຈຶ່ງບໍ່ອະນຸຍາດໃຫ້ເຂົ້າໄປ ຢູ່ໃນສູນຮອງຮັບອົບພະຍົບ ເຮັດໃຫ້ເຂົາເຈົ້າບໍ່ໄດ້ຮັບການຊ່ວຍເຫລືອ.
ຜູ້ແທນຄະນະນຶ່ງຈາກສະຫະພາບຢຸໂຣບໄດ້ໄປຢ້ຽມຢາມ ຄ້າຍອົບພະຍົບຂອງຊາວມຽນມາ ຢູ່ໃນເຂດຊາຍແດນ ມຽນມາ-ໄທ ເມື່ອອາທິດຜ່ານມາ ເພື່ອສັ່ງຊາຕີລາຄາການປ່ຽນແປງ ໃນບຸລິມະສິດຕ່າງໆ ຈາກການບໍລິການບັນເທົາທຸກຂັ້ນພື້ນຖານ ໄປສູ່ການຊ່ວຍເຫລືອທີ່ ຍືນຍົງຖາວອນໃນໄລຍະຍາວ ແຕ່ວ່າໃນຂະນະທີ່ພວກພະນັກງານຊ່ວຍເຫລືອທີ່ປະຕິບັດ ງານຢູ່ໃນເຂດຊາຍແດນ ພາກັນຂຸ້ນຂ້ຽວເພື່ອຮັບມືກັບຄື້ນຟອງຊຸດຫລ້າສຸດ ຂອງພວກອົບ ພະຍົບຊາວກະຫລ່ຽງ ທີ່ພາກັນຫລົບໜີຈາກໄພສົງຄາມ ໃນປະເທດຂອງເຂົາເຈົ້າມານັ້ນ ກໍຍັງມີຖໍາຖາມຄ້າງຄາຢູ່ວ່າການຊ່ວຍເຫລືອ ແບບຍືນຍົງຖາວອນນັ້ນ ຈະເປັນໄປໄດ້ຫລືບໍ່ ຢູ່ໃນເຂດທີ່ບໍ່ມີສະຖຽນລະພາບຫຍັງເລີຍນັ້ນ ຜູ້ສື່ຂ່າວວີໂອເອ ນາງ Danielle Bern- stein ໄດ້ໄປຢ້ຽມຢາມອົບພະຍົບມຽນມາ ທີ່ເມືອງແມ່ສອດ ປະເທດໄທ ແລະສົ່ງລາຍງານ ມາ ດັ່ງທອງປານຈະນໍາມາສະເໜີທ່ານໃນອັນດັບຕໍ່ໄປ ຊາວອົພະຍົບຈໍານວນຫລາຍກວ່າ 10,000 ຄົນຈາກເຂດພາກຕາເວັນອອກຂອງມຽນມາ ໄດ້ພາກັນຫລັ່ງໄຫລຂ້າມເຂົ້າໄປໃນໄທນັບຕັ້ງແຕ່ການສູ້ລົບໄດ້ລະເບີດຂຶ້ນ ລະຫວ່າງກໍາລັງຂອງຝ່າຍລັດຖະບານທະຫານ ແລະກຸ່ມ ກອງທັບຊາວພຸດກະຫລ່ຽງປະຊາທິປະໄຕຝ່າຍຄ້ານ ໃນເດືອນພະຈິກ ປີຜ່ານມາ ຫລັງການເລືອກຕັ້ງທົ່ວປະເທດຄັ້ງທໍາອິດຂອງມຽນມາ ໃນຮອບ 20 ປີ ປະເທດໄທຖືວ່າ ພວກອົພະຍົບເຫລົ່ານີ້ເປັນພວກຄົນຕ່າງດ້າວຜິດກົດ ໝາຍ ດັ່ງນັ້ນພວກເຂົາເຈົ້າຈຶ່ງບໍ່ໄດ້ຮັບອະນຸ ຍາດໃຫ້ເຂົ້າໄປຢູ່ໃນຄ້າຍອົພະຍົບ ຊຶ່ງນັ້ນໝາຍຄວາມວ່າ ພວກເຂົາເຈົ້າບໍ່ໄດ້ຮັບການຊ່ວຍເຫລືອ ດ້ານມະນຸດສະທໍາ ແລະຜົນກໍຄືພວກອົພະຍົບເຫລົ່ານີ້ຕ້ອງໄດ້ພາກັນໄປຫາ ບ່ອນພັກພາຢູ່ຕາມປ່າດົງ ຫລືຢູ່ຕາມບ່ອນທີ່ພວກເຂົາເຈົ້າພາກັນໄປຕັ້ງຕູບຢູ່ກັນ ການສູ້ລົບກັນທີ່ໄດ້ດໍາເນີນສືບຕໍ່ມາເປັນເວລາ ສີ່ເດືອນ ຕາມເຂດຊາຍແດນຂອງລັດກະຫລ່ຽງ ຂອງມຽນມານັ້ນ ບໍ່ສະແດງຮ່ອງຮອຍວ່າຈະ ຜ່ອນເບົາລົງເລີຍ ນາງ Sally Thomp- son ແຫ່ງກຸ່ມສະມາຄົມຊາຍແດງໄທ-ມຽນມາ ກ່າວວ່າ ການເລືອກຕັ້ງໃນມຽນມາໄດ້ເຮັດໃຫ້ ພວກເຈົ້າໜ້າທີ່ໄທລັງເລໃຈຫລາຍຂຶ້ນທີ່ຈະໃຫ້ ຄວາມຊ່ວຍເຫລືອແກ່ພວກອົບພະຍົບ ຊຶ່ງ ນາງກ່າວວ່າ: ອົງການຂອງນາງຊາລລີ ທອມສັນ ປະເມີນວ່າ ມີປະຊາຊົນຫລາຍກວ່າ 140,000 ຄົນ ຈາກມຽນມາ ທີ່ອາໃສຢູ່ໃນຄ້າຍອົພະຍົບ 10 ແຫ່ງຢູ່ຕາມເຂດຊາຍແດນໄທນັ້ນ ແລະ ອີກຫລາຍພັນຄົນອາໃສຢູ່ໃນຄ້າຍອົພະຍົບ 9 ແຫ່ງຢູ່ພາຍໃນມຽນມາ ທີ່ທາງສະມາຄົມ ຕິດຕາມເບິ່ງ ແລະໃຫ້ການຊ່ວຍເຫລືອ ການຂາດເຂີນການຮັກສາສຸຂະພາບຢູ່ບ້ານຂອງເຂົາເຈົ້າ ແມ່ນເປັນບັນຫາສໍາຄັນສໍາລັບ ຊາວອົບພະຍົບເຫລົ່ານີ້ ກໍຄືກັນກັບຢູ່ໃນປະເທດໄທ ນາງທອມສັນກ່າວວ່າ: ສຸກສາລາແມ່ເຕົ່າ ທີ່ກໍ່ຕັ້ງຂຶ້ນມາໂດຍ ດອກເຕີ Cynthia Maung ທີ່ອໍາເພີແມ່ສອດນັ້ນ ສະໜອງການບໍລິການຮັກສາສຸຂະພາບຟີແກ່ພວກອົບພະຍົບ ນາຍ Lok Gwa ໝໍຜ່າ ຕັດເຝີກແອບທີ່ສຸກສາລາດັ່ງກ່າວ ເວົ້າວ່າ ນັບຕັ້ງແຕ່ຊາຍແດນໄດ້ປິດລົງໃນເດືອນກັນຍາ ພວກເຂົາເຈົ້າກໍບໍ່ຄ່ອຍເຫັນພວກຄົນເຈັບຫລາຍ ບັນທຶກຂອງສຸກສາລາຢືນຢັນຈໍານວນ ຄົນເຈັບ ວ່າຕົກຢູ່ປະມານ 10,500 ຄົນຕໍ່ເດືອນ ຊຶ່ງປະມານ 2,000 ຄົນ ໜ້ອຍກວ່າປົກ ກະຕິ ພວກພະນັກງານປະຈໍາສຸກສາລາ ກ່າວວ່າ ນີ້ບໍ່ໄດ້ເປັນຮ່ອງຮອຍບອກວ່າມີຄົນເຈັບໜ້ອຍ ລົງ ແຕ່ວ່າມີຄົນເຈັບໜ້ອຍລົງທີ່ສາມາດເຂົ້າມາຮັກສາທີ່ສຸກສາລາໄດ້ ຫລືວ່າພວກເຂົາເຈົ້າ ອາດຈະທົນເຈັບເອົາໂດຍບໍ່ໄດ້ຮັບການປິ່ນປົວໃດໆ ຫລືບໍ່ກໍຄົງຈະມີການຮັກສາສຸຂະພາບ ໄປຮອດໄປເຖິງພວກເຂົາເຈົ້າເອງ ນາງ Naw Paw Hser Mu Lar ໄດ້ໃຊ້ເວລາ 10 ປີຜ່ານມາ ເຮັດວຽກໃຫ້ກຸ່ມທີ່ເອີ້ນ ວ່າ ໜ່ວຍພະນັກງານຮັກສາສຸຂະພາບເປ້ຫລັງ ຫລື Backpack Health Worker Team ຊຶ່ງເປັນເຄືອຂ່າຍຂອງໜ່ວຍສະໜອງການຮັກສາສຸຂະພາບເຄື່ອນທີ່ຫລາຍກ່ວາ 300 ໜ່ວຍທີ່ໃຫ້ການບໍລິການແກ່ພວກທີ່ອາໃສຢູ່ໃນເຂດທີ່ມີການສູ້ລົບກັນໃນມຽນມານັ້ນ ນາງກ່າວວ່າ ການສູ້ລົບກັນແມ່ນ ກໍ່ໃຫ້ເກີດໂຣກໄຂ້ຍຸງ ໂຣກທ້ອງ ຊຸ ການເຈັບປ່ວຍຂອງແມ່ແລະເ ດັກຫລາຍເພີ່ມຂຶ້ນ ຕະຫລອດ ທັງຈໍານວນພວກທີ່ໄດ້ຮັບບາດ ເຈັບຈາກລະເບີດຝັງດິນມີເພີ່ມຂຶ້ນ ນັບຕັ້ງແຕ່ເດືອນພະຈິກເປັນຕົ້ນ ມາ ນາງກ່າວຕໍ່ໄປວ່າ ບໍ່ໄດ້ມີ ການປ່ຽນແປງໃນນະໂຍບາຍ ແລະນາງຄິດວ່າ ມີການສູ້ລົບກັນ ຫລາຍກວ່າປີຜ່ານມາອີກ ມີຄົນ ເຈັບຫລາຍກວ່າເກົ່າ ແລະໃນ ເມື່ອມີການສູ້ລົບກັນຫລາຍຂຶ້ນ ກໍມີ ຄົນເຈັບຫລາຍຂຶ້ນ ແລະມີກໍລະນີທີ່ບາດເຈັບສາຫັດຫລາຍຂຶ້ນ ທ່ານ ໝານ ໝານ ປະທານໜ່ວຍພະນັກງານຮັກສາສຸຂະພາບເປ້ຫລັງ ຫລື Backpack Health Worker Team ມີຄວາມຢ້ານກົວທໍານອງດຽວກັນ ທ່ານ ໝານ ເວົ້າວ່າ ພວກນັກເຄຶ່ອນໄຫວເພື່ອສິດທິມະນຸດ ແລະຊາວອົພະຍົບກ່າວວ່າ ການຕໍ່ສູ້ກັນໄດ້ເພີ່ມທະວີ ຂຶ້ນຫລັງການເລືອກຕັ້ງ ຍ້ອນວ່າຝ່າຍກອງທັບມຽນ ມາພະຍາຍາມຈະເຂົ້າຄວບຄຸມດິນແດນ ຂອງເຜົ່າກະຫລ່ຽງຫລາຍຂຶ້ນ ລັດຖະບານທະຫານມຽນມາໄດ້ເຊັນສັນຍາສັນຕິພາບ ກັບພວກທະຫານບ້ານຂອງຫລາຍໆ ຊົນເຜົ່າຂອງມຽນມາ ອັນໂຮມທັງກຸ່ມກອງທັບຊາວພຸດ ກະຫລ່ຽງປະຊາທິປະໄຕ ແຕ່ບໍ່ມີກຸ່ມ ຊົນເຜົ່າໃດຍອມຮັບເອົາຄໍາຮຽກຮ້ອງຂອງຝ່າຍລັດຖະບານ ທີ່ຢາກໃຫ້ພວກເຂົາເຈົ້າເຂົ້າເປັນ ພາກສ່ວນນຶ່ງຂອງໜ່ວຍທະຫານຍາມຄຸ້ມກັນຊາຍແດນແຫ່ງຊາດ ແລະຜົນທີ່ຕາມມາ ກໍຄື ການສູ້ລົບໄດ້ລະເບີດຂຶ້ນ ໃນຫລາຍໆພາກສ່ວນຂອງປະເທດ ຄະນະຜູ້ແທນຈາກສະຫະພາບຢຸໂຣບຄະນະນຶ່ງ ໄດ້ໄປຢ້ຽມຢາມຄ້າຍ ອົພະຍົບຕາມເຂດ ຊາຍແດນແຫ່ງຕ່າງໆໃນອາທິດແລ້ວນີ້ ໂດຍມີເປົ້າໝາຍທີ່ຈະສັ່ງຊາຕີລາຄາເບິ່ງທາງເລືອກ ທີ່ຍືນຍົງຖາວອນຕ່າງໆສໍາລັບຊ່ວຍເຫລືອຊາວອົບພະຍົບມຽນມານັ້ນ ແມ່ນແຕ່ໃນຂະນະ ທີ່ລັດຖະບານໄທວາງແຜນທີ່ຈະສົ່ງພວກເຂົາເຈົ້າກັບຄືນບ້ານ ນາງຊາລລີ ທອມສັນ ມອງ ເຫັນວ່າ ວິທີການແກ້ໄຂບັນຫາວິກິດການຂອງຊາວອົພະຍົບຂອງ ມຽນມານັ້ນ ໂດຍພື້ນ ຖານແລ້ວ ແມ່ນເປັນການແຫ້ໄຂທາງການເມືອງ ຊຶ່ງນາງກ່າວຕໍ່ໄປວ່າ: “ ອົບພະຍົບຊາວກະຫລ່ຽງ ໄດ້ເລີ່ມຕົ້ນຫລົບໜີເຂົ້າໄປໄທເມື່ອ 26 ປີກ່ອນ ແລະພວກພະນັກ ງານໃຫ້ການຊ່ວຍເຫລືອກ່າວວ່າ ອັນທີ່ໄດ້ມີການເບິ່ງເຫັນກັນໃນຕອນຕົ້ນໆວ່າ ເປັນສະຖານ ນະການຊົ່ວຄາວນັ້ນ ໄດ້ກາຍມາເປັນເລຶ່ອງຖາວອນໄປແລ້ວ ສະຫະພາບຢຸໂຣບກ່າວວ່າ ຄະນະຜູ້ແທນຂອງຕົນທີ່ເດີນທາງໄປສຶກສາເບິ່ງສະພາບການໃນຄັ້ງນີ້ ຫວັງວ່າຈະຄົ້ນພົບວິທີ ທາງຕ່າງໆທີ່ຈະຊ່ວຍເຫລືອພວກຊາວອົບພະຍົບສ້າງສາຊີວິດຂອງພວກເຂົາເຈົ້າຄືນໃໝ່ແລະ ນໍາເອົາການປິ່ນປົວຮັກສາສຸຂະພາບ ການສຶກສາແລະວິຊາຫາກິນ ມາສູ່ພວກເຂົາເຈົ້າໃຫ້ໄດ້